Manuel Chaves visita les inversions del Govern d'Espanya a Alaquàs
27/01/2011

# Manuel Chaves visita les inversions del Govern d'Espanya a Alaquàs

*   27/01/2011
*   [Imprimir](#)
*   Compartir
*    https://www.alaquas.org/documento.asp?id\_do=12502

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12502%2F0&title=Ajuntament%20d%27Alaqu%C3%A0s.%20Premsa.Manuel%20Chaves%20visita%20les%20inversions%20del%20Govern%20d%27Espanya%20a%20Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12502/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2011/2/12502/270120115_vecinos_Form_4.jpg)](https://www.alaquas.org/ficheros/documentos/2011/2/12502/270120115_vecinos_Form_10.jpg "<a href='https://www.alaquas.org/ficheros/documentos/2011/2/12502/270120115_vecinos_Form_10.jpg' target=_blank><i class='fa fa-external-link' aria-hidden='true'></i>.Manuel Chaves visita les inversions del Govern d'Espanya a Alaquàs</a>")

L'alcaldessa d'Alaquàs, Elvira García Campos i el vicepresident tercer del Govern d'Espanya, Manuel Chaves, exposen davant de centenars de representants d'entitats cíviques les inversions de l'Executiu. Els 93,3 milions d'euros invertits han permés soterrar l'AVE, remodelar l'avinguda País Valencià, millorar tots els col·legis públics, rehabilitar el Castell i els barris de los Faroles i Ave Maria, entre altres mesures.

L'alcaldessa d'Alaquàs, Elvira García Campos i el vicepresident tercer i Ministre de Política Territorial i Administracions Públiques, Manuel Chaves, han exposat el resultat de les inversions realitzades en aquest municipi per mitjà dels distints plans i iniciatives estatals a centenars de representants d'associacions i entitats cíviques del municipi.

En el seu conjunt, Alaquàs ha rebut 93,3 milions d'euros, amb la consegüent generació de llocs de treball, i ha permés el soterrament de l'AVE, la renovació de les instal·lacions esportives del Terç, la rehabilitació dels barris de los Faroles i Ave Maria, col·laborar en la recuperació del Castell o remodelar l'avinguda del País Valencià, entre altres iniciatives.

L'alcaldessa d'Alaquàs, Elvira García Campos, ha destacat com en els últims anys "Alaquàs ha rebut la major inversió estatal de la seua història i l'Ajuntament l'ha destinat als projectes més demandats pels ciutadans i els que més incrementen la qualitat de vida en la nostra ciutat".

**Fons d'inversió local**

Només els fons d'inversió local del Govern central han destinat a Alaquàs 8,6 milions d'euros, entre 2009 i 2010 a través de 14 projectes. El més important per la seua quantia ha sigut la renovació de les Instal·lacions Esportives del Terç, dotades amb 5,3 milions d'euros del Fons Estatal d'Inversió Local 2009.

En les Instal·lacions Esportives del Terç s'han instal·lat set camps de futbol de gespa artificial d'última generació i una completa pista d'atletisme, a més de múltiples serveis complementaris com vestuaris, seus per als distints clubs esportius i cafeteria.

En 2010, s'han ampliat les instal·lacions amb una àrea per a esports de raqueta, amb una pista de tenis i dues pistes de pàdel, acollides a les ajudes del Fons Estatal per a la Sostenibilitat Local 2010.

A més, els fons públics de l'Estat s'han destinat a la remodelació d'un eix urbà de la ciutat com és l'avinguda País Valencià (373.478 euros); obres de millora en tots els col·legis públics del municipi (699.383 euros); la creació d'un carril bici i rutes segures a tots els centres escolars (502.709 euros); millores en l'enllumenat de parcs i jardins (639.000 euros); a més de la implantació de l'administració electrònica per a un millor servei al ciutadà (116.000 euros).

L'acte ha reunit els representants de les entitats i associacions veïnals, culturals i esportives en el Castell d'Alaquàs, un edifici històric, rehabilitat amb els fons de l'1% Cultural del Govern d'Espanya.